fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Yksisarvinen ja muumit jäätelökioskilla – pohdintoja lasten valinnoista - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Suomalainen syö keskimäärin 13 litraa jäätelöä vuodessa ja se on kansainvälisesti katsottuna todella paljon. Monelle jäätelökioskilla käynti merkitsee kesäpäivästä nauttimista perheen tai kavereiden kanssa.
Lasten vanhemmat saattavat miettiä kuinka usein lapset voivat kesällä syödä jäätelöä. Voiko lapselle antaa jäätelöä päivittäin? Lapsen ruokavaliossa kokonaisuus ratkaisee. Jälkiruoaksi tai välipalaksi jäätelö sopii hyvin, kunhan muistaa huomioida ruokavalion kokonaisuuden, lapselle sopivan annoskoon sekä säännöllisen ruokarytmin.
Jäätelö viilentää ja virkistää kuumalla, mutta on myös tärkeää huolehtia riittävästä nesteen saannista. Vesi on paras janojuoma hampaidenkin kannalta. Helteellä vettä pitää muistaa juoda pitkin päivää, jo ennen kuin tulee jano.
Kun annokset valitaan syöjän mukaan, ympäristökin kiittää
Ruokakauppojen valikoimat ovat moninkertaistuneet viime vuosikymmenten aikana. Samalla ruokien ja juomien annoskoot ovat kasvaneet. Erilaisia jättituutteja ja megapuikkoja ostetaan usein maun lisäksi myös pakkauksen tai markkinoinnin perusteella.
Lapsen annos on aina pienempi kuin aikuisen ja tämä pätee myös jäätelöön. Jättituutti silloin tällöin nautittuna on lapsellekin sallittua, mutta jos jäätelöä syö usein, kannattaa aikuisen kiinnittää huomiota jäätelön kokoon.
Suuri annoskoko lisää liiallista kulutusta. Tiedetään, että suuresta annoksesta syödään yleensä enemmän.  Suuri annos lisää myös ruokahävikkiä, jos lapsi ei jaksa syödä kaikkea. Lapselle sopivan kokoinen jäätelö on siis myös kestävän kehityksen kannalta hyvä valinta.
Jättijäätelöstä lapsi saa helposti kulutukseensa nähden liikaa energiaa, sokeria sekä tyydyttynyttä eli kovaa rasvaa. Suuresta jättituutista saa noin 12 sokerinpalaa, kun normaalikokoisessa tuutissa sokeria on kuuden, jäätelöpuikossa kolmen ja mehujääpuikossa neljän sokeripalan verran.  Suuren jättituutin sokerimäärä on niin iso, että se täyttää jo kolme neljäsosaa alakouluikäisen lapsen päivittäisen sokerin saannin enimmäismäärästä. Pienempi annos on siis suositeltavampi.
Jäätelö mahtuu monenlaiseen ruokavalioon
Energiaa maitojäätelössä on noin 20 prosenttia vähemmän kuin kermajäätelössä. Soija- ja kaurajäätelöiden energiamäärät ovat kermajäätelön tasolla ja rasva niin maitopohjaisissa kuin kasvirasvajäätelöissä on enimmäkseen kovaa rasvaa.
Mehujäässä energiaa on vähiten, noin puolet maitojäätelöstä, koska se ei sisällä rasvaa. Jättituutista lapsi saa energiaa lähes lounaan verran eli noin 300 kcal. Jäätelön nauttiminen kannattaa mieluummin ajoittaa esimerkiksi iltapäivän välipalaksi. Tällöin ruokahalu säilyy ja potkua riittää kesän leikkeihin.
Maito- tai kermajäätelö on erinomainen kalsiumin lähde. Esimerkiksi keskikokoinen tuutti sisältää kalsiumia 146 mg, mikä vastaa viidesosaa alakouluikäisen lapsen päivän kalsiumin tarpeesta. Sen sijaan soija-, tofu- ja kauramaitojäätelöissä kalsiumia on erittäin vähän.
Lapset mukaan jäätelöiden tuotekehitykseen
Kyselimme lähipiirin lapsilta mitkä asiat vaikuttavat jäätelön valintaan. Vastauksissa toistuivat tutkimuksissakin todettuja tekijöitä: kiva pakkaus, lempiväri sekä lapsille tutut hahmot.
Vanhemmat lapset ja nuoret valitsivat jäätelöitä, joita näkivät heidän sosiaalisessa mediassaan ja kavereillaan. Näitä keinoja käytetään myös lapsille ja nuorille suunnattujen ruokien ja juomien markkinoinnissa.
Valikoimasta löytyy myös pieniä jäätelöitä lasten suosimissa väreissä ja pakkauksissa, mutta tuotteita voisi olla valikoimassa runsaamminkin.  Kannustammekin jäätelönvalmistajia lisäämään valikoimaan lapsille sopivia pieniä jäätelöitä, joissa on vain vähän lisättyä sokeria mutta sitäkin enemmän makua marjoista ja hedelmistä. Lapset kannattaa ottaa mukaan tuotekehityksen makuraateihin ja etenkin pakkausten suunnitteluun.
Pyöräretki kioskille, viikonlopun jälkiruoka, ystävän tapaaminen tai hyvä kirja – kesä on täynnä jäätelönkruunaamia hetkiä. Hyvällä mielellä ja kohtuudella nautiskellen jäätelö maistuu parhaimmalta. Herkullista jäätelökesää!
Heli Kuusipalo erikoistutkija Hyvinvoinnin ja terveyden edistäminen, THL
Päivi Mäki kehittämispäällikkö Hyvinvoinnin ja terveyden edistäminen, THL
Leena Nieminen tiedottaja Terve Paino ry
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.